CELEX: 62019TN0161
Language: ro
Date: 2019-03-11 00:00:00
Title: Cauza T-161/19: Acțiune introdusă la 11 martie 2019 — Deutsche Telekom/Parlamentul și Consiliul

20.5.2019   
            
            
               RO
            
            
               Jurnalul Oficial al Uniunii Europene
            
            
               C 172/37
            
         
      Acțiune introdusă la 11 martie 2019 — Deutsche Telekom/Parlamentul și Consiliul
      (Cauza T-161/19)
      (2019/C 172/51)
      Limba de procedură: engleza
      
         Părțile
      
      
         Reclamantă: Deutsche Telekom (Bonn, Germania) (reprezentanți: F. González Díaz, B. Langeheine și J. Blanco Carol, avocați)
      
         Pârâte: Parlamentul European și Consiliul Uniunii Europene
      
         Concluziile
      
      Reclamanta solicită Tribunalului:
      
                  —
               
               
                  declararea admisibilității acțiunii în anulare;
               
            
                  —
               
               
                  anularea articolului 50 din Regulamentul (UE) 2018/1971 al Parlamentului European și al Consiliului (1);
               
            
                  —
               
               
                  obligarea Parlamentului European și a Consiliului să suporte cheltuielile de judecată și alte costuri și cheltuieli efectuate de reclamantă în legătură cu prezenta cauză.
               
            
         Motivele și principalele argumente
      
      În susținerea acțiunii, reclamanta invocă cinci motive.
      
                  1.
               
               
                  Primul motiv, întemeiat pe nevaliditatea articolului 50 din regulamentul atacat pentru motivul că articolul 114 TFUE nu constituie un temei juridic adecvat.
               
            
                  2.
               
               
                  Al doilea motiv, întemeiat pe faptul că articolul 50 din regulamentul atacat nu respectă principiul subsidiarității și nu este motivat.
               
            
                  3.
               
               
                  Al treilea motiv, întemeiat pe faptul că articolul 50 din regulamentul atacat nu respectă principiul proporționalității și nu este motivat.
               
            
                  4.
               
               
                  Al patrulea motiv, întemeiat pe faptul că procedura urmată pentru adoptarea articolului 50 din regulamentul atacat a încălcat principiile unei mai bune legiferări.
               
            
                  5.
               
               
                  Al cincilea motiv, întemeiat pe faptul că articolul 50 din regulamentul atacat limitează dreptul fundamental de proprietate al reclamantei și libertatea de a desfășura o activitate comercială.
               
            
         (1)  Regulamentul (UE) 2018/1971 al Parlamentului European și al Consiliului din 11 decembrie 2018 de instituire a Organismului Autorităților Europene de Reglementare în Domeniul Comunicațiilor Electronice (OAREC) și a Agenției de sprijin pentru OAREC (Oficiul OAREC) și de modificare a Regulamentului (UE) 2015/2120 și de abrogare a Regulamentului (CE) nr. 1211/2009 (JO 2018, L 321, p. 1).